Kinunot na pating

An Kinunot na Pating, laman kan pating an mayor na sangkap.

Pag-andam asin pagluto 
Enot sinasangkutsa an laman kan pating. An pagsangkutsa linuluto na malasado o medyo hilaw pa. Pakasangkutsa, kinakaros an kublit kani ta ini maragasnas na garo may baybay. Tapos hugasan sa tubig na maglinig siya. Manta, an guta linuluto na sa kawali na kairiba na an mga rekado: bawang, sibulyas, laya, pamienta asin darakulang sili. Importante an sili saka pamienta ta ini panghale kan garo "mahangot" na parong kan pating. Natao ini nin hamot sa guta'.

Orawang linuluto an guta', inuukag ini ngani dai maggaralapod. Luto na ini kun medyo mapulot-pulot na asin nag-agi na sa pagbulad-bukad. An laman kan pating kinukunot na. Sabay naman ikaag an pighimorong kalunggay o idtong giniris na paklang kan kangkong. Kun an isip gibohon ining maharang, an sili pinupurotol asin ikinakaag ini kun madali nang haonon. Syempre lulukdoan an kawali pagnakakaag na an gabos na sangkap.

Mga lutong Bikolnon